# NORDIC FIBREBOARD AS AKTSIONÄRIDE ERAKORRALISE ÜLDKOOSOLEKU KOKKUKUTSUMISE TEADE

**Nordic Fibreboard AS** (registrikood 11421437, asukoht Rääma 31, Pärnu 80044, edaspidi Selts) **aktsionäride erakorraline üldkoosolek toimub 10.10.2023.a. kell 10:00 Nordic Fibreboard AS kontoris, aadressil Rääma 31 Pärnu 80044**

Osalejate registreerimine algab koosoleku toimumiskohas kell 09:45. Registreerimine lõppeb kell 10.00.

Üldkoosolekul osalemiseks õigustatud aktsionäride nimekiri fikseeritakse **7 (seitse)**päeva enne üldkoosoleku toimumist ehk 03. oktoober 2023 Nasdaq CSD Eesti arveldussüsteemi tööpäeva lõpu seisuga. 

**Üldkoosoleku päevakord ja nõukogu ettepanekud:**

**1. Muudatused Nordic Fibreboard AS nõukogu koosseisus**

Nõukogu ettepanek:

1. taasvalida nõukogu liikmeks ja esimeheks Joakim Johan Helenius viieks ( 5) aastaks alates otsuse vastuvõtmisest.

Rando Tomingas, praegune nõukogu esimees jätkab nõukogu liikmena.

Joakim Helenius oli Nordic Fibreboard AS nõukogu liige 19.09.2007  - 28.06.2023. Joakim Helenius on AS Trigon Capitali omanik ja juhatuse esimees, ning omanik ja nõukogu esimees muuhulgas ettevõtetes  AS Trigon Property Development, Trigon Carbon Negative Agriculture OÜ, AS Väätsa Agro ja Fenestra AS. Joakim Heleniusele kuulub 20 000 Nordic Fibreboard aktsiat ja läbi tema kontrollitavate ettevõtete 1 750 135  Nordic Fibreboard aktsiat.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nordic Fibreboard AS-i aktsiakapital on teadeande avaldamise päeva seisuga 449 906,10 eurot. Ettevõttel on 4 499 061 nimiväärtuseta aktsiat ja iga aktsia annab ühe hääle.

**Registreerimiseks palume osalejatel esitada järgmised dokumendid**:

1. füüsilisest isikust aktsionärid on kohustatud esitama isikut tõendava dokumendi; esindajad peavad esitama kirjalikku taasesitamist võimaldavas vormis antud volikirja;
2. juriidilisest isikust aktsionäri esindaja peab esitama kehtiva registriväljavõtte, kus isik on registreeritud ja mis annab aktsionäri esindusõiguse (seaduslik esindus), ning isikut tõendava dokumendi. Esindajad, kes ei ole seaduslikud esindajad, peavad esitama ka kehtiva kirjalikku taasesitamist võimaldavas vormis volikirja.

Aktsionär võib enne erakorralise üldkoosoleku toimumist teavitada Seltsi esindaja määramisest või esindajale antud volituse tagasivõtmisest, saates vastavasisulise allkirjastatud teate Seltsi e-posti aadressil [group@nordicfibreboard.com](mailto:group@nordicfibreboard.com) või ttades selle kirjalikku taasesitamist võimaldavas vormis tööpäeviti ajavahemikus 09:00 kuni 16:00 Seltsi kontorisse Rääma 31, Pärnu, kasutades selleks Seltsi kodulehel  [https://group.nordicfibreboard.com/et/investor/erakorraline-kooseolek](%20https://group.nordicfibreboard.com/et/investor/erakorraline-kooseolek%20 )avaldatud blankette. Kui aktsionär soovib enne erakorralise üldkoosoleku toimumist teavitada Seltsi esindaja määramisest või esindajale antud volituse tagasivõtmisest, peavad sellised teated olema Seltsile laekunud hiljemalt 09. oktoober 2023. a kell 16:00.  
Aktsionäridel on võimalik tutvuda kõigi Seltsi erakorralise üldkoosolekuga seotud dokumentidega Seltsi veebilehel  [https://group.nordicfibreboard.com/et/investor/erakorraline-kooseolek](http://www.nordicfibreboard.com )ja Seltsi kontoris asukohaga Rääma 31, Pärnu tööpäevadel kell 09.00 kuni 16.00 alates erakorralise üldkoosoleku kokkukutsumise teatamisest kuni erakorralise üldkoosoleku toimumise päevani. Dokumentidega tutvumisest palume ette teatada e-posti aadressil [group@nordicfibreboard.com](mailto:group@nordicfibreboard.com)  
Aktsionäril on õigus üldkoosolekul saada juhatuselt teavet Seltsi tegevuse kohta. Juhatus võib keelduda teabe andmisest, kui on alust eeldada, et see võib tekitada olulist kahju Seltsi huvidele. Juhul, kui juhatus keeldub teabe andmisest, võib aktsionär nõuda, et erakorraline üldkoosolek otsustaks tema nõudmise õiguspärasuse üle või esitada 2 (kahe) nädala jooksul hagita menetluses kohtule avaldus juhatuse kohustamiseks teavet andma.

Kõik küsimused korralise üldkoosoleku päevakorrapunktide kohta võib esitada Seltsi e - posti aadressil [group@nordicfibreboard.com](mailto:group@nordicfibreboard.com) .

Aktsionärid, kelle aktsiatega on esindatud vähemalt 1/20 aktsiakapitalist, võivad nõuda täiendavate küsimuste võtmist erakorralise üldkoosoleku päevakorda, kui vastav nõue on esitatud hiljemalt 15 päeva enne üldkoosoleku toimumist, s.o hiljemalt 25. september 2023 kell 23:59 Seltsi e-posti aadressile [group@nordicfibreboard.com](mailto:group@nordicfibreboard.com) või Seltsi kontorisse Rääma 31, Pärnu. Päevakorra täiendamise ettepanekuga samaaegselt tuleb esitada otsuse eelnõu või põhjendus.

Aktsionärid, kelle aktsiatega on esindatud vähemalt 1/20 Seltsi aktsiakapitalist, võivad Seltsile esitada kirjalikult iga päevakorrapunkti kohta otsuse eelnõu, saates vastava eelnõu kirjalikult Seltsi e-posti aadressile [group@nordicfibreboard.com](mailto:group@nordicfibreboard.com) või Seltsi kontorisse Rääma 31, Pärnu. Eelnõu peab jõudma elektrooniliselt või posti teel edastatult selliselt, et see on Seltsi poolt kätte saadud mitte hiljem kui 3 tööpäeva enne üldkoosoleku toimumist, s.o hiljemalt 06.10 2023 kell 23:59.

Torfinn Losvik

Tegevjuht ja juhatuse esimees

Telefon: + 372 56 99 09 88

E-post: [torfinn.losvik@nordicfibreboard.com](mailto:torfinn.losvik@nordicfibreboard.com)